Delticom

Delticom AG er et tysk børsnotert selskap med sete i Hannover som forhandler bildekk. Foretaket tilbyr privat- og forretningsforbindelser i 140 online-shops i 42 land et bransjetypisk utvalg av privatbil- og motorsykkeldekk med tilsvarende tilbehør. Med over 500 millioner euro i årlig omsetning er Delticom Europas største online bildekkforhandler..


== Historie ==
I 1999 grunnla Rainer Binder og Andreas Prüfer, to tidligere ledere for Continental AG, Delticom i Hannover.
I år 2000 startet Delticom  AG ReifenDirekt.de, dets første Online-Shop for detaljkunder, og i juni samme år fulgte man opp med Autoreifenonline.de, som var den første i slaget for engros-kunder. I august 2001 grunnla Delticom sitt første datterselskap i Storbritannia, med navnet «Delticom Ltd», og åpnet derved den første online-shop for dekk utenfor det tyske språkområdet. I juni 2004 ekspanderte Delticom til Norge, og åpnet der sin nettbutikken dekkonline.com.
I april 2002 ble Delticom  nominert til Der Deutsche Gründerpreis - selskapet var blant de tre i toppen i kategorien Aufsteiger («for oppadgående»). Fra og med 2003 utvidet Delticom dekktilbudet til å omfatte motorolje, motorsykkelbatterier, tak- og hekkbjelkesystemer så vel som reservedeler til privatbiler. I november vant Delticom der Deutsche Internetpreis for 2003 og ble tildelt en premiesum for konseptet med dekkhandel på internett. Og så, i desember, fikk Delticom The World Summit Award for 2003.I september 2004 fikk Delticom AG nye investorer: Nord Holding og RBK (begge i Hannover), hvilket understøttet videre internasjonale ekspansjonsplaner. I oktober 2004 vant nok en pris og kom på tredjeplass i «Deloitte Technology Fast50»-konkurransen for 2004. For dette ble foretaket utropt til å være blant de hurtigst voksende ikke børsnoterte teknologiforetak i Tyskland.Siden 26. oktober 2006 blir Delticom notert som Prime Standard på den tyske børsen i Frankfurt (WKN 514680, ISIN DE0005146807, Börsenkürzel DEX). Fra 19. desember 2008 til 22. juni 2015 har Delticom Shares vært en del av SDAX. Dessuten noteres aksjen også i den nederlandske aksjeindeksen Nisax20.
I september 2013 kjøpte Delticom konkurrenten Tirendo for ca. 50 millioner euro.


== Datterselskaper ==

Følgende datterselskaper tilhører Delticom AG:
Delticom North America Inc., Benicia (California, USA)
Delticom OE S.R.L., Timisoara (Romania)
Delticom Tyres Ltd., Oxford (Storbritannia)
Deltiparts GmbH, Hannover (Tyskland)
Giga GmbH, Hamburg (Tyskland)
Pnebo Gesellschaft für Reifengroßhandel und Logistik mbH, Hannover (Tyskland)
Reife tausend1 GmbH, Hannover (Tyskland)
Tirendo Deutschland GmbH, Berlin (Tyskland)
Tirendo Holding GmbH, Berlin (Tyskland)
TyresNET GmbH, München (Tyskland)
Tyrepac Pte. Ltd., Singapore
Wholesale Tire and Automotive Inc., Benicia (California, USA)


== Engasjement ==
Delticom engasjerer seg blant annet i å støtte unge gründere, og i 2006 stiftet selskapet særprisen i gründerkonkurransen til forbundsministeriet for handel og teknologi, kalt  ECommerce – mit Multimedia erfolgreich starten (EHandel – starte med suksess med multimedia).


== Referanser ==


== Eksterne lenker ==
Offisielt nettsted 
(en) Delticom – kategori av bilder, video eller lyd på Commons 
dekkonline.com
dinedekk.com
dekktest.com